Sep 13,2018
ద్వితీయ శ్రేణి నగరాలకు విస్తరిస్తాం..
నవతెలంగాణ-వాణిజ్య విభాగం: ప్రీమియం మిల్క్‌షేక్స్‌, థిక్‌షేక్స్‌ తయారీ కంపెనీ 'మేకర్స్‌ అఫ్‌ మిల్క్‌షేక్‌' వచ్చే డిసెంబర్‌ ముగింపు నాటికి 100 స్టోర్లకు విస్తరించనున్నట్లు ప్రకటి ంచింది. బుధవారం హైదరాబాద్‌లో ఆ కంపెనీ ఫౌండర్‌ రాహుల్‌ తిరుమల ప్రగడ మీడియాతో మాట్లాడుతూ ప్రస్తుతం దక్షిణాదిలో తమకు 75 అవుట్‌లెట్లు ఉన్నాయని తెలిపారు. ఇందులో రెండు సొంతవని, మిగితా 73 ఫ్రాంచైజీల ద్వారా ఏర్పాటు చేసినవని తెలిపారు. తెలంగాణలో 50, ఆంధ్రప్రదేశ్‌లో 15 చొప్పున స్టోర్స్‌ను కలిగి ఉన్నామన్నారు. ఎపిలో విజయవాడ, విశాఖపట్నం, గుంటూరు, రాజమండ్రి, కాకినాడ, ఒంగోలు, నెల్లూరు, తిరుపతి, అన్నవరం తదితర పట్టణాల్లో విస్తరించి ఉన్నామన్నారు. తెలుగు రాష్ట్రాల్లోని మరిన్ని ద్వితీయ శ్రేణీ పట్టణాల్లో ఔట్‌లెట్లు ఏర్పాటు చేయడానికి ప్రణాళికలు రూపొందిస్తున్నామన్నారు. తమ వద్ద రూ.140-250 విలువ చేసే 105 వేరియంట్లు లభిస్తాయన్నారు. 2019 ముగింపు నాటికి దేశ వ్యాప్తంగా మొత్తంగా 200 స్టోర్లకు పెంచనున్నామని తెలిపారు. వచ్చే రెండు నెలల్లో పూణెలో రెండు స్టోర్లు తెరువనున్నామని తెలిపారు.
మీ స్నేహితులకు రికమెండ్ చెయ్యండి